Diari Oficial de la Generalitat Valenciana


Sumari del DOGV 3694, del 23-02-2000 (2000/1111)

RESOLUCIÓ de 22 de desembre de 1999, del director general d’Urbanisme i Ordenació Territorial, per la qual es declara definitivament aprovada la taxació conjunta equipament d’Aldaia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1111


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 22 de desembre de 1999, del director general d'Urbanisme i Ordenació Territorial, per la qual es declara definitivament aprovada la taxació conjunta equipament d'Aldaia. [2000/S1111]
  
Havent-se esmenat les deficiències a què es refereix l'Acord de la Comissió Territorial d'Urbanisme de 29 d'octubre de 1999, relatiu a la taxació conjunta equipament d'Aldaia, i de conformitat amb allò que s'ha ordenat en la Resolució del director general d'Urbanisme i Ordenació Territorial de data 22 de desembre de 1999, per la qual es declara definitivament aprovada la dita taxació, es procedeix a la publicació del citat acord:
  
La Comissió Territorial d'Urbanisme de València, en sessió del dia 29 d'octubre de 1999, adoptà el següent acord:
  
Vist l'expedient remés per l'Ajuntament d'Aldaia, relatiu a l'expropiació de terrenys pel procediment de taxació conjunta per a la constitució d'un equipament comunitari, i de conformitat amb els següents:
  
Antecedents de fet
  
Primer
  
L'expedient se sotmeté a informació pública mitjançant la publicació d'anuncis en el Diari Oficial de la Generalitat Valenciana, Butlletí Oficial de la Província de València, periòdic Levante i notificació individualitzada a cada un dels propietaris afectats, i que es va aprovar per Resolució de l'Alcaldia de data 27 de juliol de 1999. El present expedient té entrada en el Registre de la Comissió Territorial d'Urbanisme de València amb data 18 d'agost de 1999.
  
Segon
  
El projecte consta de plans en els quals es determina l'àmbit territorial, fixació raonada del preu del sòl i fulls de preu just individualitzats de cada finca, per la qual cosa està complet i compleix allò que s'ha establit en l'article 135 del Text Refós de la Llei del Sòl de 1976.
  
Tercer
  
Aldaia té el Pla General d'Ordenació Urbana aprovat definitivament per la Comissió Territorial d'Urbanisme de València en sessió del 5 de gener de 1990.
  
Quart
  
L'objecte de l'expedient és l'expropiació pel procediment de taxació conjunta dels sòls urbans corresponents al número 11 del carrer de Pablo Esglesias per a la instal·lació d'un equipament comunitari.
  
Cinqué
  
La Comissió Informativa de la Comissió Territorial d'Urbanisme de València, en sessió del 22 d'octubre de 1999, emeté informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient ha tramitat de conformitat amb allò que s'ha establit en l'article 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
Segon
  
L'expedient està complet, amb la qual cosa es compleix allò que s'ha establit en l'article 202 del Reglament de Gestió Urbanística.
  
Tercer
  
La Gerència Regional del Cadastre de València, en el seu informe de 23 de setembre de 1999, fa constar que el criteri de valoració aplicable és l'establit en l'article 28.3 de la Llei sobre Règim del Sòl i Valoracions, per a això ha d'aplicar-se a l'aprofitament establit pel planejament el valor bàsic de repercussió en parcel·la arreplegat en les ponències de valors cadastrals o, si és procedent, el de repercussió en carrer o tram de carrer en la forma establida per la normativa tècnica de valoració cadastral, utilitzant-se en l'expedient el valor unitari, quan en la ponència de valors d'Aldaia hi ha un tram de carrer (on es troba la parcel·la) per al qual s'estableix un valor de repercussió específic.
  
Finalment, en allò que afecta les edificacions, s'amplia un valor de 46.500 PTA./m² al mòdul MBC4, quan la quantia del dit mòdul es fixa en 55.000 PTA./m², sense que es justifique la dita diferència.
  
Assisteixen a la sessió el regidor d'Urbanisme i dos tècnics municipals que fan constar que la diferència en el valor final que resulta és d'unes 15.000 pessetes més a favor del propietari, per la qual cosa donada l'escassa diferència podria esmenar-se la dita qüestió.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb allò que s'ha establit en l'article 202.6 del Reglament de Gestió Urbanística, i l'article 10.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot allò que s'ha exposat anteriorment, la Comissió Territorial d'Urbanisme, en sessió del 29 d'octubre de 1999, acorda supeditar l'aprovació de la taxació conjunta equipament d'Aldaia, fins que no s'aporte la nova documentació que substituïsca l'anterior per l'ajuntament.
  
Una vegada esmenats els dits aspectes per l'Ajuntament d'Aldaia procedirà que aquest done compte d'això al president d'aquesta Comissió el qual queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial de la Província de València sense necessitat de nou acord d'aquesta comissió a la qual haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
A la vista de tot allò que s'ha exposat, es considera aprovada definitivament
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 22 de desembre de 1999.- El director general d'Urbanisme i Ordenació Territorial PS (article 22.3., Decret 225/1999, de 15 de desembre) El secretari general: Gaspar Peral Ribelles.